漢武帝雜歌三首 二
作者：韋應物
朝代：唐

paragraphs: 金莖孤峙兮凌紫煙，漢宮美人望杳然。
通天臺上月初出，承露盤中珠正圓。
珠可飲，壽可永，武皇南面曙欲分。
從空下來玉杯冷，世間綵翠亦作囊。
八月一日仙人方，仙方稱上藥。
靜者服之常綽約，柏梁沈飲自傷神，猶聞駐顏七十春。
乃知甘醲皆是腐腸物，獨有淡泊之水能益人。
千載金盤竟何處，當時鑄金恐不固。
蔓草生來春復秋，碧天何言空墜露。